Lisa 1

KAVAND

**Vabariigi Valitsuse 7. novembri 2019. a määruse nr 86 „Taastuvast energiaallikast ja**

**tõhusa koostootmise režiimil energia tootmiseks korraldatava vähempakkumise**

**tingimused ja kord“ muutmine**

Vabariigi Valitsuse 7. novembri 2019. a määruses nr 86 „Taastuvast energiaallikast ja tõhusa koostootmise režiimil energia tootmiseks korraldatava vähempakkumise tingimused ja kord“ tehakse järgmised muudatused:

**1)** määruse preambul sõnastatakse järgmiselt:

„Määrus kehtestatakse elektrituruseaduse § 594 lõike 10, § 595 lõike 4, § 596 lõike 5 ja 5910 lõike 18 alusel.“;

**2)** paragrahvi 2 punkt 3 muudetakse ja sõnastatakse järgmiselt:

„3) garanteeritud müügitulu määr – pakkumises esitatud, riigi poolt elektrituruseaduse §-des 594–596 nimetatud toetusele kvalifitseeruva elektrienergia garanteeritud müügitulu, mis koosneb Eesti hinnapiirkonna järgmise päeva turu elektrienergia tunni börsihinna ja elektrituruseaduse § 594 lõike 54 punktis 1 või punktis 3 nimetatud toetuse summast, elektrituruseaduse § 594 lõike 54 punktis 2 nimetatud toetuse määr, elektrituruseaduse § 594 lõike 52 punktide 4 või 5 alusel korraldatud vähempakkumisel pakkumises esitatud kauplemisperioodi hind ja elektrituruseaduse § 596 lõikes 7 nimetatud toetuse määr või statistilist ülekannet puudutaval vähempakkumisel pakkumises esitatud toetuse määr eurodes megavatt-tunni kohta;“;

**3)** paragrahvi 3 lõikes 1 asendatakse tekstiosa „Euroopa Komisjoni keskkonna- ja energiaalase riigiabi suuniseid ning Euroopa Komisjoni asjakohast riigiabi andmist lubavat otsust“ sõnadega „asjakohaseid riigiabi õigusakte“;

**4)** paragrahvi 3 täiendatakse lõikega 4 järgmises sõnastuses:

“(4) Elektrituruseaduse § 594 lõike 52 punktis 5 nimetatud tootmisseadmega elektrienergia tootmisele suunatud vähempakkumise võitjale makstav toetus on riigiabi Euroopa Liidu toimimise lepingu artikli 107 lõike 1 tähenduses, mille andmine eeldab Euroopa Komisjonilt riigiabi andmise loa saamist. Riigiabi ei ole lubatud anda enne, kui Euroopa Komisjon on teinud või kui loetakse, et ta on teinud riigiabi teatise kohta lubava otsuse.

**5)** paragrahvi 8 täiendatakse lõigetega 4 ja 5 järgmises sõnastuses:

„(4) Vähempakkumise teate avaldamise ning pakkumise esitamise tähtpäeva vahele peab jääma vähemalt 42-päevane ajavahemik, kui vähempakkumine on suunatud elektrituruseaduse § 594 lõike 52 punktis 4 nimetatud tootmisseadmega elektrienergia tootmisele.

(5) Vähempakkumise teate avaldamise ning pakkumise esitamise tähtpäeva vahele peab jääma vähemalt 90-päevane ajavahemik, kui vähempakkumine on suunatud elektrituruseaduse § 594 lõike 52 punktis 5 nimetatud tootmisseadmega elektrienergia tootmisele.“;

**6)** paragrahvi 11 täiendatakse lõikega 2 järgmises sõnastuses:

„(2) Elektrituruseaduse § 594 lõike 52 punktis 5 nimetatud tootmisseadme korral peab pakkuja elektrienergia tootmise alustamise ajal olema kehtiva hoonestusloa omaja või ehitusseadustiku § 1131 lõikes 12 sätestatud meretuulepargi hoonestusloa omaja.“;

**7)** paragrahvi 12 lõike 2 punkt 7 sõnastatakse järgmiselt:

„7) pakkuja pakutav tegevusloa alusel tegutseva võrguettevõtja võrku antav toodetava energia kogus ühe aasta kohta, osakaal võrku antavast kogusest ja märge selle kohta, millise minimaalse toodangu aastase kogusega on pakkuja nõus osalema vähempakkumise tulemuste väljaselgitamises pakutud hinnaga, kui toetust ei ole võimalik maksta pakkumises pakutud kogu koguse eest;“;

**8)** paragrahvi 12 lõiget 2 täiendatakse punktidega 14 - 16 järgmises sõnastuses:

„14) pakkuja valitseva mõju struktuur ja isikud, kellega pakkujal on ühisettevõtte leping;

15) pakkuja kinnitus, et ta kohustub elektrituruseaduse § 5910 alusel pakkumise võitjaks tunnistamise korral tagama vähempakkumise teates märgitud ajavahemiku jooksul ja pakkumuses märgitud mahus tasakaalustamisteenust;

16) Kaitseministeeriumi tingimuslik või positiivne eelhinnang, kui tootmisseadme ehitamiseks on edaspidi nende kooskõlastus nõutav “

**9)** paragrahvi 12 lõiget 4 täiendatakse teise lausega järgmises sõnastuses:

„Elektrituruseaduse § 594 lg 52 punkti 5 alusel korraldatava vähempakkumise korral peab pakutav aastane elektrienergia kogus olema vähemalt 100 gigavatt-tundi või selle täiskordne.“;

**10)** paragrahvi 12 lõike 5 teist lauset täiendatakse pärast sõna „aadressi“ sõnadega „või asukoha“;

**11)** paragrahvi 19 lõike 4 juhtlauses asendatakse sõnad „võetakse arvesse ka kõige esimene“ sõnadega „võib võtta arvesse ka kõige esimese“;

**12)** paragrahvi 19 täiendatakse lõikega 51 järgmises sõnastuses:

„(51) Elektrituruseaduse § 594 lõike 52 punktide 4 ja 5 alusel korraldatud vähempakkumisega pakutud taastuvast energiaallikast täiendava elektrienergia tootmise kogust on lubatud ületada elektrituruseaduse § 594 lõikes 5 nimetatud korralduses märgitud mahus.“;

**13)** määrust täiendatakse §-ga 191 järgmises sõnastuses:

„**§ 191.Meretuulepargi pakkumiste reastamine**

(1) Käesolevas paragrahvis sätestatut kohaldatakse elektrituruseaduse § 594 lõike 52 punkti 5 alusel korraldatud vähempakkumise korral.

(2) Vähempakkumise läbiviija reastab esmase kontrolli läbinud pakkumised, lähtudes tootja poolt pakkumises esitatud hinnast alates väikseimast garanteeritud müügitulu määrast ja elektrituruseaduse § 5910 lõikes 13 sätestatud tasakaalustamisteenuste kogusest.

(3) Käesoleva paragrahvi lõikes 2 viidatud tasakaalustamisteenuse kogus annab hindamisel punkte järgmiselt:

1. vähem kui 20 MW – 0 punkti;
2. 20 MW kuni 100 MW – 1 kuni 5 punkti vastavalt valemile:

Punktisumma = tasakaalustamisteenuse kogus / 20;

1. rohkem kui 100 MW – 5 punkti.

(4) Käesoleva paragrahvi lõikes 2 sätestatud garanteeritud müügitulu määr annab hindamisel 0–100 punktiskaalal 95 punkti. Madalaim garanteeritud müügitulu määraga pakkumine saab hindamisel 95 punkti ja kõrgeim garanteeritud müügitulu määraga pakkumine saab hindamisel 0 punkti. Ülejäänud pakkumised saavad punktid proportsionaalselt madalaimale ja kõrgeimale pakkumisele vastavalt valemile:

Punktisumma = 95 – ((pakutud garanteeritud müügitulu määr – madalaim pakutud garanteeritud müügitulu määr) X 95 / (kõrgeim pakutud garanteeritud müügitulu määr - madalaim pakutud garanteeritud müügitulu määr))

(5) Käesolevas paragrahvis ettenähtud meretuulepargi pakkumiste reastamisele kohaldatakse käesoleva määruse §-s 19 kehtestatud menetluse sätteid, arvestades käesoleva paragrahvi erisusi.

**14)** paragrahvi 20 lõigetes 2 ja 3 asendatakse tekstiosa „ei vasta §-des 10 ja 11“ tekstiosaga „ei vasta käesoleva määruse §-des 10-12 või elektrituruseaduses“;

**15)** paragrahvi 23 lõike 3 punkt 2 sõnastatakse järgmiselt:

“2) tootmisseadme asukoht ja võimsus ning selle olemasolul tootmisseadme EIC kood;”

**16)** paragrahvi 23 lõiget 3 täiendatakse punktiga 41 järgmises sõnastuses:

„41) elektrituruseaduse § 594 lõike 52 punkti 5 alusel korraldatud vähepakkumise korral energia kogus ja tasakaalustamisteenuse maht, mida tootja on kohustatud jooksval aastal tootma ning mille eest toetust makstakse või maksab tootja vastavalt elektrituruseaduse § 5910 lõikele 6.“;

**17)** paragrahvi 23 lõike 3 punkt 5 sõnastatakse järgmiselt:

„5) elektrienergia tootmise ja toetuse maksmise ajavahemik.“;

**18)** paragrahvi 23 täiendatakse lõigetega 4 ja 5 järgmises sõnastuses:

„(4) Vähempakkumise võitjaks tunnistatud pakkuja võib taotleda vähempakkumise läbiviijalt käesoleva paragrahvi lõike 3 punktis 2 nimetatud asukoha osas Vabariigi Valitsuse korralduse muutmist 18 kuu jooksul pärast korralduse vastuvõtmist, kui pakkumises esitatud asukohas ei ole võimalik tootmist alustada tootjast sõltumatul põhjusel, mis on ilmnenud pärast pakkumuse esitamist.

(5) Vähempakkumise läbiviija esitab käesoleva paragrahvi lõikes 4 nimetatud taotluse koos põhjendatud ettepanekuga vähempakkumise korraldajale, kes esitab selle Vabariigi Valitsusele otsustamiseks.“;

**19)** paragrahvi 24 lõiget 1 täiendatakse punktidega 4 ja 5 järgmises sõnastuses:

„4) vähempakkumisele esitatakse ainult üks pakkumine;

5) põhjendatud vajaduse korral omal algatusel.“.

**20)** paragrahvi 28 lg 2 tunnistatakse kehtetuks.

Kristen Michal

Peaminister Taimar Peterkop

Riigisekretär